<classify> RAIS wa Zanzibar, Dk Ali Mohamed Shein amewapongeza wananchi wa Zanzibar kwa kudumisha amani katika kipindi chote cha miaka mitano, hatua ambayo imesaidia kuimarika kwa uchumi na kufi kia asilimia 7.1 mwaka 2018 kutoka asilimia 6.8 mwaka 2016.Dk Shein alitoa pongezi hizo katika hotuba yake ya kuuaga mwaka 2019 na kuukaribisha mwaka mpya wa 2020, Ikulu, Zanzibar. Alisema wananchi wa Zanzibar wameonesha mapenzi makubwa, umoja na mshikamano ambao umeifanya Zanzibar kuwa kisiwa kinachotembelewa na wageni wengi wakiwamo watalii.Alisema idadi ya watalii visiwani humo imeongezeka na kufikia 477,579 katika kipindi cha kuanzia Januari hadi Desemba, mwaka uliopita, hatua ambayo imeifanya sekta hiyo kuimarika na kuwa tegemeo la kuingiza mapato mengi.Alisema kuongezeka kwa watalii na wageni mbalimbali kutembelea Zanzibar na kufanya mikutano ya kimataifa, ni dalili nzuri za kuimarisha kwa amani na utulivu.Nimefurahishwa sana na amani na utulivu pamoja na umoja uliooneshwa na wananchi wa Zanzibar katika kipindi cha miaka mitano, hivyo kupelekea kukua kwa uchumi na kupiga hatua kubwa ya maendeleo, alisema.Hata hivyo, Rais Shein aliwataka kuendelea kuimarisha umoja na mshikamano wa wananchi wa Unguja na Pemba pamoja na Jamhuri ya Muungano wa Tanzania kuelekea katika kipindi cha uchaguzi mkuu utakaofanyika baadaye mwaka huu.Mwaka huu utakuwa na harakati nyingi za uchaguzi mkuu kwa hivyo wananchi mnaombwa kuwa watulivu zaidi na kufanya shughuli zenu za kujiletea maendeleo, alisema.Aidha, alisema serikali imefanikiwa kulifufua Shirika la Uvuvi Zanzibar Zafico kwa kununua meli mpya ya uvuvi kwa Sh bilioni 1.33, ambayo itakuwa ikivua samaki katika maeneo ya bahari kuu.Alisema boti nyingine za uvuvi zinakuja ambazo zitawawezesha vijana kuvua katika bahari kuu na kuvuna rasilimali nyingine zilizopo maeneo hayo.  <topic>: kitaifa 